25.11.82 De Europæiske Fællesskabers Tidende Nr. C 308/11 
Forslag til Rådets resolution om De europæiske Fællesskabers andet handlingsprogram 
vedrørende sikkerhed og sundhed på arbejdspladsen 
(Forelagt Rådet af Kommissionen den 4. november 1982) 
RÅDET FOR DE EUROPÆISKE FÆLLESSKABER, 
som henviser til traktaterne om oprettelse af Dé euro­
pæiske Fællesskaber, 
som henviser til udkast til resolution, forelagt af 
Kommissionen, 
som henviser til udtalelse fra Europa-Parlamentet, 
som henviser til udtalelse fra Det økonomiske og 
sociale Udvalg, og 
som tager følgende i betragtning: 
I henhold til Rådets resolution af 21. januar 1974 om 
et arbejdsmarkedsmæssigt og socialt handlingspro­
gram '(') skal der udarbejdes et handlingsprogram for 
sikkerhed og sundhed på arbejdspladsen; 
i henhold til artikel 2 i EØF-traktaten har Fælles­
skabet blandt andet til opgave gennem oprettelsen af 
et fællesmarked og gennem gradvis tilnærmelse af 
medlemsstaternes økonomiske politik at fremme en 
harmonisk udvikling af den økonomiske virksomhed i 
Fællesskabet som helhed, en varig og afbalanceret 
ekspansion og en hurtigere højnelse af levestan­
darden; 
stats- og regeringscheferne bekræftede på deres 
konference i Paris i oktober 1972, at den økonomiske 
ekspansion, der ikke er et mål i sig selv, først og 
fremmest skal gøre det muligt at mindske forskellene 
i levevilkårene og bør føre til en forbedring af såvel 
livskvaliteten som levestandarden; 
i henhold til artikel 117 i nævnte traktat er medlems­
staterne i øvrigt enige om, at det er nødvendigt at 
fremme en forbedring af arbejdernes leve- og arbejds­
vilkår for herigennem at muliggøre en udjævning af 
disse vilkår på et stadig stigende niveau; 
beskyttelse mod arbejdsulykker og erhvervssygdomme 
samt sundhedsforskrifter for arbejde, indgår i de 
områder og den målsætning, som omhandles i artikel 
118 i EØF-traktaten; i den forbindelse bør samar­
bejdet udbygges mellem medlemsstaterne og Kommis­
sionen og mellem de enkelte medlemsstater 
indbyrdes; 
en hensigtsmæssig sundhedsbeskyttelse af befolk­
ningen samt en effektiv forebyggelse af arbejds­ulykker og erhvervssygdomme vil kunne opfylde disse 
generelle mål; 
trods en vedvarende indsats er det stadigt store antal 
arbejdsulykker og erhvervssygdomme fortsat et alvor­
ligt problem; 
den indsats, der gøres med hensyn til forebyggelse af 
ulykker og til sundhedsbeskyttelse på arbejdspladsen, 
har gavnlige virkninger og svarer sig økonomisk og 
arbejdsmarkedsmæssigt; 
en betydelig indsats er påkrævet på fællesskabsplan 
med henblik på at finde frem til og anvende midler, 
der er egnede til at opretholde eller skabe et arbejds­
miljø, der er i harmoni med mennesket og dets beret­
tigede forventninger; 
ved valget af aktioner på fællesskabsplan og af foran­
staltninger til deres iværksættelse er det vigtigt at tage 
hensyn til såvel disse foranstaltningers effektivitet som 
udgifterne ved deres gennemførelse; 
forbedringen af arbejdsvilkår og -miljø bør ske 
globalt og bør omfatte alle sektorer i økonomien; 
iværksættelse af aktionerne bør ske i henhold til 
bestemmelserne i traktaterne, herunder artikel 235 i 
EØF-traktaten; 
det er ligeledes vigtigt på alle niveauer og især virk­
somhedsniveau at fremme en øget deltagelse af 
arbejdsmarkedets parter i beslutninger og foranstalt­
ninger på området sikkerhed, hygiejne og sundheds­
beskyttelse på arbejdspladsen; 
Det rådgivende udvalg for sikkerhed, hygiejne og 
sundhedsbeskyttelse på Arbejdspladsen, nedsat i 
henhold til Rådets afgørelse 74/325/EØF (2), skal 
snævert tilknyttes denne opgave; 
der bør tages hensyn til den rolle, som Det europæi­
ske Institut til forbedring af Livs- og Arbejdsvilkårene 
og Det europæiske center for udvikling af Erhvervs­
uddannelse vil kunne spille ved iværksættelsen af visse 
af programmets enkeltheder; 
ved iværksættelsen af aktionerne skal der tages 
hensyn til det arbejde, der er foretaget på andre 
områder, særlig inden for rammerne af Rådets resolu-
(') EFT nr. C 13 af 12. 2. 1974, s. 1. O EFT nr. L 185 af 9. 7. 1974, s. 15. 
Nr. C 308/12 De Europæiske Fællesskabers Tidende 25.11.82 
tion af 17. december 1973 om industripolitik (') og 
erklæringen (2) og restitutioner (J) fra Rådet for De 
europæiske Fællesskaber og repræsentanterne for 
medlemsstaternes regeringer, forsamlet i Rådet, 
vedrørende et handlingsprogram for De europæiske 
Fællesskaber på miljøområdet med henblik på at sikre 
den bedst mulige samordning af aktioner og forslag; 
med henblik på en heldig gennemførelse af aktio­
nerne er det af betydning at sikre harmoniseringen af 
begreber og terminologier samt af metoder til identi­
ficering, måling og vurdering af risici for sikkerheden 
og sundheden; denne opgave er af særlig betydning i 
forbindelse med disse aktioner; 
aktionerne omtalt i Rådets resolution af 29. juni 1978 
om De europæiske Fællesskabers handlingsprogram 
vedrørende sikkerhed og sundhed på arbejds­
pladsen (4) kan iværksættes inden udgangen af 1982; 
noterer sig, at der i dette andet handlingsprogram er 
taget hensyn til Kommissionens handlingsprogram, 
der er knyttet som bilag til ovennævnte resolution; 
udtrykker den politiske vilje til, afhængigt af behovet 
og de eksisterende muligheder såvel nationalt som på 
fællesskabsplan, at træffe de nødvendige foranstalt­
ninger med henblik på inden udgangen af 1988 
navnlig at iværksætte følgende aktioner: 
I. BESKYTTELSE MOD FARLIGE AGENSER 
1. Udarbejdelse af forslag til direktiver, der er 
baseret på Rådets direktiv 80/1107/EØF af 27. 
november 1980 om beskyttelse af arbejdstagere 
mod farerne ved at være udsat for kemiske, 
fysiske og biologiske agenser under arbejdet (5). 
2. Udarbejdelse af en fælles metodologi til vurdering 
af helbredsrisici i forbindelse med de fysiske, 
kemiske og biologiske stoffer, som forekommer 
på arbejdspladsen, særlig ved udforskning af 
skadelignedskriterier, fastsættelse af de reference­
værdier, der leder frem til grænseværdier ved 
udsættelse for påvirkning, samt hensyntagen til 
nye agenser, som arbejdstagere bliver udsat for. 
3. Standardisering for så vidt angår fastsættelse af 
grænseværdierne ved udsættelse for giftige 
agenser. Udarbejdelse af henstillinger om harmo­
nisering af grænseværdierne for udsættelse for en 
række agenser under hensyntagen til de eksiste­
rende grænseværdier. 
(') EFT nr. C 117 af 31. 12. 1973, s. 1. 
(2)EFTnr. C 112 af 20. 12. 1973, s. 1. 
(3) EFT nr. C 139 af 13. 6. 1977, s. 1. 
(4) EFT nr. C 165 af 11. 7. 1978, s. 1. 
(5) EFT nr. L 327 af 3. 12. 1980, s. 8. 4. Udvikling af standardmetoder til brug på fælles­
skabsplan, herunder indikatorer for den enkeltes 
udsættelse for agenser, samt udarbejdelse af 
forholdsregler til begrænsning af den enkeltes 
udsættelse for påvirkning. 
5. Udvikling af en forebyggende og beskyttende 
aktion over for de agenser der er erkendt som 
kræftfremkaldende, gennem fastsættelse af græn­
seværdier ved udsættelse for påvirkning, fastlæg­
gelse af målemetoder samt fastsættelse af tilfreds­
stillende forskrifter for hygiejne på arbejds­
pladsen og, om nødvendigt, af forbud. 
Principperne for behandling af kræftfremkal­
dende stoffer bør anvendes i forbindelse med 
andre farlige agenser og processer, som kan 
indvirke på helbredet i alvorlig grad, f.eks. pato-
gener, mutagener, teratogener, og i forbindelse 
med nye former for biologisk teknik. 
6. Udarbejdelse af forslag til begrænsning af udsæt­
telse for støj, vibration og anden ikke-ioniserende 
stråling. 
II. BESKYTTELSE MOD ULYKKER OG FARLIGE 
HÆNDELSER 
7. Udarbejdelse af forslag til lovgivning på sikker­
hedsområdet med henblik på at skaffe omfattende 
og ensartede bestemmelser i hele Fællesskabet, 
specielt for visse erhvervsgrupper, der er udsat for 
særlig høj risiko, f.eks. metalarbejdere, bygge- og 
anlægsarbejdere, nedbrydningsarbejdere samt 
renovationsarbejdere. 
8. Udarbejdelse af forslag til specifikke foranstalt­
ninger til forebyggelse af ulykker, f.eks. nedstyrt­
ninger, eller i forbindelse med manuelle løft og 
håndteringer, maskiner, værktøj og udstyr, idet 
der tages hensyn til Rådets direktiv 82/501/EØF 
af 24. juni 1982 om risikoen for større uheld i 
forbindelse med en række industrielle aktivi­
teter (6). 
9. Sikring gennem anvendelse af ergonomi af, at 
den påvirkning, der finder sted af visse grupper af 
arbejdstagere gennem udformningen af udstyr, 
gennem arbejdsopgaven og gennem arbejdsomgi­
velserne, ikke er skadelig for deres helbred og 
sikkerhed. 
10. Overvågning og forbedring af effektiviteten af 
sikkerheds- og sundhedsordninger gennem 
udveksling af erfaringer, særlig mellem medlems­
staternes inspektorater, med henblik på at udar­
bejde mere entydige principper, tilrettelæggelses-
metoder og uddannelser, der foretages for og af 
inspektoraterne vedrørende sikkerhed, sundhed 
og hygiejne på arbejdspladsen. 
(6) EFT nr. L 230 af 5. 8. 1982, s. 1. 
25.11.82 De Europæiske Fællesskabers Tidende Nr. C 308/13 
III. PLANLÆGNINGSASPEKTER — OVERVÅGNING 
11. Udarbejdelse af henstillinger vedrørende planlæg­
nings- og rådgivningsstrukturen for de sikker­
heds- og sundhedstjenester i små og mellemstore 
virksomheder, herunder fastlæggelse af funktion 
og ansvar hos specialister i sundhed, hygiejne og 
sikkerhed på arbejdspladsen. 
12. Udarbejdelse af principperne og kriterierne for 
overvågning af de grupper af arbejdstagere, der 
er særlig udsatte for sundheds- og sikkerheds-
farer, specielt vedligeholdelses- og reparations-
hold, arbejdstagere der påtager sig kontraktar­
bejde eller midlertidigt arbejde, laboratoriemedar-
bejdere samt arbejdstagere, der er beskæftiget 
med bioteknologi og andre former for ny tekno­
logi. 
IV. UDDANNELSE OG INFORMATION 
13. Fremme af indsamling og formidling af informa­
tion på nationalt og fællesskabsplan vedrørende 
sikkerhed og sundhed på arbejdspladsen. Udar­
bejdelse af henstillinger vedrørende informati­
onspjecer og -håndbøger om håndtering af visse 
farlige stoffer, specielt de stoffer, der er 
omhandlet i fællesskabsdirektiver. 
14. Konstatering af, hvorvidt der findes tilgængelig 
og hensigtsmæssig information for de arbejdsgi­
vere og arbejdstagere, der risikerer at blive udsat 
for kemiske og andre agenser under arbejdet, 
herunder relevansen af de tilgængelige oplys­
ninger om stoffer, der findes på markedet, samt 
udarbejdelse af forslag til identificering af farlige 
agenser på arbejdspladsen. 15. Udarbejdelse af planer for sikkerhedsuddannelse 
af unge arbejdstagere og udarbejdelse i hoved­
træk af uddannelseskemaer for særlige kategorier 
af arbejdstagere, såsom vandrende arbejdstagere, 
nyansatte og arbejdstagere, der har skiftet 
beskæftigelse. 
V. STATISTIK 
16. Udarbejdelse af sammenlignelige data om døde­
ligheden i forbindelse med arbejdet og indsamling 
af data fra andre eksisterende kilder med henblik 
på at beskrive hyppigheden og alvorligheden af 
samt årsagerne til ulykker på arbejdspladsen og 
til fravær fra arbejdet på grund af sygdom. 
17. Udarbejdelse af en oversigt over de kræftregistre, 
der findes på lokalt, regionalt og nationalt plan 
med henblik på at vurdere sammenligneligheden 
af de data, der indeholdes i disse registre, samt 
vurdere behovet for en bedre samordning på 
fællesskabsplan. 
VI. FORSKNING 
18. Identificering af områder for anvendt forskning 
inden for sikkerhed og sundhed på arbejds­
pladsen, der sigter mod fremtidige fællesskabsak­
tioner. 
VII. SAMARBEJDE 
19. Fortsættelse af samarbejdet med andre internatio­
nale organisationer såsom Verdenssundhedsorga­
nisationen og Den internationale Arbejdsorgani­
sation og med nationale organer og institutter fra 
tredjelande. 
20. Fortsat udvikling af et samvirke med andre 
fællesskabsaktioner, hvor dette kan give udbytte.